|  |
| --- |
| Ovidijus Vyšniauskas |
| Gimė | 1957 m. kovo 19 d. (66 metai), Marijampolė |
| Kilmė | Lietuva Lietuva |
| Žanrai | pop, dainuojamoji poezija |
| Kūrinių kalbos | lietuvių |
| Instrumentai | gitara, klavišiniai |

Ovidijaus Vyšniausko delno spaudas Nidoje
**Ovidijus Vyšniauskas** (g. 1957 m. kovo 19 d. Marijampolėje) – Lietuvos pop dainininkas, kompozitorius.

Biografija
----------

Jaunystėje lankė dziudo. Mokėsi Kapsuko 4-ojoje vidurinėje mokykloje, Biblijos mokykloje Rygoje. Baigė sutrumpintą universiteto kursą. Vilniuje gyveno 20 metų, dabar gyvena Kaune.

### Šeima

Motina gydytoja, tėvas mokytojas.

Žmona - Auksė. Dukros Vaiva ir Aušrinė, sūnus Adomas.

Muzikinė veikla
---------------

Groja gitara, pianinu, mušamaisiais. Koncertavo vienas arba su grupe Lietuvoje ir užsienyje. Su latvių muzikantais – Amerikoje, Rusijoje, Ukrainoje, Vakarų Europoje. Įvairių tarptautinių konkursų dalyvis ir laureatas Tarptautiniame šlagerių festivalyje „Palanga 2011" tapo šlagerių karaliumi. Garsiausios dainos: „Mažytė", „Išdalinau", „Žemyn upe", „Suvalkijos berniokai", „Žiema", „Tiktai ne šiandien", „Neišeik, neišeik tu iš sodžiaus" ir kt. Išleido apie dešimt solinių albumų. Dainavo estradinės muzikos grupėse „Combo", „Labirintas", „Vilnius", „Vilniaus aidai". Autorinių dainų kūrėjas, liaudies dainų aranžuotojas; jo sukurtas dainas dainuoja: Inga Valinskienė, Linas Adomaitis, Irena Starošaitė, Sasha Song ir kiti.

Pirmasis Lietuvos atstovas „Eurovizijoje". 1994 m. balandžio 30 d. šiame konkurse, vykusiame Airijoje, su lyrine daina „Lopšinė Mylimai" užėmė paskutinę vietą. Dėl nesėkmingo debiuto Lietuva vieneriems metams neteko teisės dalyvauti „Eurovizijoje", tačiau sugrįžo tik 1999 m.

TV3 „Chorų karai" komisijos narys. Dalyvavo „Mūsų dienos – kaip šventė", „Nidos" festivalyje. 2008 m. televizijoje kartu su aktore Larisa Kalpokaite dalyvavo LNK muzikiniame šou „Žvaigždžių duetai-2", o 2010 m. kartu su verslininke Irena Matijošaitiene – „Žvaigždžių duetai-4". Nors ir turėdamas milžinišką žiūrovų palaikymą, duetas I. Matijošaitienės iniciatyva pasitraukė iš projekto „dėl požiūrio į repeticijas neatitikimo" ).

Po pasaulį keliaujančioje latvių roko operoje „Game Is Over", lydimas choro, baleto šokėjų, simfoninio orkestro ir roko muzikantų atliko vieną iš pagrindinių – vienuolio pranašo – vaidmenį.

Vaidmenys
---------

* Roko opera „Game Is Over" („Žaidimas baigtas"), prodiuseris kompozitorius Pavelas Muraškovas; Ryga (kartu dainavo operos solistas tenoras Vaidas Vyšniauskas, dainininkai Vladas Kovaliovas ir Česlovas Gabalis)
* Roko opera „Prisikėlęs"
* Miuziklas „Lauktasis".

Albumai
-------

* Mes prie Nemuno užaugę, albumas; 1993, Pūkas
* Muzika iš nakties ir dienos, albumas; 1994, Pūkas
* Juoda balta, albumas; 1996, EuroStar
* Kryžkelės, albumas; 1999, Jam records
* Geriausios dainos naujai, albumas; 2003, O. V.
* Rinktinis, albumas
* Auksinis, albumas
* Tėvų dainos, albumas; 2006, SL Records

Šaltiniai
---------

1. ↑  O. Vyšniauskas: atėjo laikas prasmingesnei muzikai
2. ↑  Ovidijus Vyšniauskas: po duobės – šviesus etapas
3. ↑  Ovidijaus Vyšniausko akustinis koncertas
4. ↑  Lietuva „Eurovizijoje" – pradžia, 2007-04-01 Archyvuota kopija 2013-12-02 iš Wayback Machine projekto.
5. ↑  O. Vyšniausko koncertas „Auksinis. Gimtadienis gimtinėje"
6. ↑  Po dvejų metų I. Matijošaitienė prabilo apie Ovidijaus Vyšniausko girtumą
7. ↑  Ovidijus Vyšniauskas: ir duetai juk – tik žaidimas
8. ↑  Atlikėjui O. Vyšniauskui – pranašo vaidmuo, 2010-01-29 Archyvuota kopija 2014-02-24 iš Wayback Machine projekto.

Nuorodos
--------

* Dainų įrašai (30) (music.lt)

| Apdovanojimai ir pasiekimai |
| --- |
| Prieš tai:**–** |  **Lietuvos atstovas Eurovizijoje**1994 | Po to:**Aistė Smilgevičiūtė  *„Strazdas"*** |